বাংলাদেশ কনসুলেট জেনারেলের হেড অব চ্যান্সারি চৌধুরী সুলতানা পারভিনের সঞ্চালনায় অনুষ্ঠিত বিজয় দিবসের এ অনুষ্ঠানের শুরুতেই জাতীয় সঙ্গীত পরিবেশন করেন কনসুলেট পরিবারের সদস্যরা। এরপর মহান মুক্তিযুদ্ধে শহীদের প্রতি সম্মান জানিয়ে এক মিনিট নিরবতা পালন করা হয়। স্বাগত বক্তব্য দেন কনসাল জেনারেল শামীম আহসান এনডিসি। তাঁর আমন্ত্রনে এবারের প্রবাসীদের ব্যাপক সাড়া ও প্রচুর দর্শক সমাগম ঘটে। দলমত নির্বিশেষে নিউ ইয়র্কের বিভিন্ন শ্রেনীপেশার মানুষ বাংলাদেশ কনসুলেট জেনারেল ভবনে উপস্থিত হয়ে বিজয়ের আনন্দ উপভোগ করেন।